als_Latn dik_Latn sag_Latn
Skuqje dhe djegie të syve dhe të fytytit, kruajtje të qafës, frymëmarje të rënduar, turbullim të shikimit dhe të përzjera në stomak kanë qënë simptomat që kanë shfaqur rreth 140 pjesmarrës në mitingun e parë elektoral të Partisë Demokratike, pasditen e djeshme në Tiranë. Pacientët janë paraqitur në QSUT "Nënë Tereza" ku kanë marrë edhe ndihmën e parë që ofrohet për rastet e tilla. Ende nuk ka të dhëna nga autoritetet, apo ndonjë prononcim nga specialistë, por duket se një agjent në ajër mund të ketë prekur të pranishmit në miting.
Mësohet se policia ka rrethuar për një periudhë kohe sheshin ku u mbajt mitingu, herët mëngjesin e sotëm, për të hetuar lidhur me ngjarjen.
Deklaratë e Ministrisë së Shëndetësisë
Ministria e Shëndetësisë ka ndjekur nga afër dhe me shqetësim gjatë gjithë ditës së sotme gjendjen e pacientëve të paraqitur në Qendrën Spitalore Universitare “Nënë Tereza”, pas incidentit të ndodhur në aktivitetin e Partisë Demokratike.
Nga shërbimi i urgjencës së okulistikës, raportohet se që prej mëngjesit numri i pacientëve ka ardhur duke u rritur. Janë 140 raste të paraqitura për të marrë ndihmën e parë, ku midis tyre 14 pacientë janë shtruar (deri në orën 16:00).
Aktualisht në shërbimin e okulistikës në QSUT, po marrin shërbim 7 pacientë. Gjendja e tyre është e stabilizuar por mosnjohja e agjentit shkaktar ka imponuar monitorimin nga afër të tyre për ndonjë komplikacion të mundshëm.
Edhe pacientët që janë paraqitur më vonë shprehin të njëjtat shenja klinike, të një intoksikacioni (helmimi), si: skuqje të syve, dhimbje të syve, marramendje, të vjella, turbullim shikimi, skuqje në zonat e fytyrës dhe qafës, marrje fryme.
Pas komunikimeve me spitalet rajonale dhe qendrat shëndetësore në vend raportohet se në Elbasan janë paraqitur 4 raste me suspekt konjuktivit si dhe në spitalin rajonal të Durrësit, 5 raste me të njëjtën diagnozë.
Ministria e Shëndetësisë vijon komunikimet me organet shtetërore kompetente ligjzbatuese për zbardhjen e ngjarjes.
als_Latn als_Latn als_Latn als_Latn als_Latn als_Latn als_Latn als_Latn als_Latn